b'\n_START_ARTICLE_\nEl Ter\n_START_SECTION_\nPrimera \xc3\xa8poca\n_START_PARAGRAPH_\nEl 19 desembre 1897 va apar\xc3\xa8ixer el primer n\xc3\xbamero d\'"El Ter", amb el subt\xc3\xadtol de "Peri\xc3\xb2dic independent". Defensor dels interessos morals i materials de la vila de Manlleu ". En l\'editorial d\'aquest primer n\xc3\xbamero es justificava el nom que encap\xc3\xa7alava el diari: "El riu que porta aquest nom constitueix, sense cap dubte, la principal riquesa de la nostra estimada poblaci\xc3\xb3. Per aix\xc3\xb2, en escollir t\xc3\xadtol per al nostre diari, li hem donat el d\'aquest riu ". El diari apareixia quinzenalment i estava escrit, en la seva major part, en castell\xc3\xa0. Constava de quatre p\xc3\xa0gines i inclo\xc3\xafa: l\'editorial, opinions, poesia, secci\xc3\xb3 de not\xc3\xadcies, anuncis oficials, el moviment demogr\xc3\xa0fic i, ocasionalment, algun jerogl\xc3\xadfic o endevinalla. En l\'\xc3\xbaltima p\xc3\xa0gina hi havia la publicitat. La subscripci\xc3\xb3 anual costava 10 rals, quantitat que augment fins a tres pessetes l\'any 1901. "El Ter" podia llegir-se en la resta de la comarca i fins i tot s\'enviava a les Col\xc3\xb2nies d\'Ultramar. El director de la publicaci\xc3\xb3 va ser el seu propi creador, el Sr. Josep M. Prat i Vilar\xc3\xb3. En aquesta primera etapa es van publicar en total 80 n\xc3\xbameros fins a 1901, data en qu\xc3\xa8 va desapar\xc3\xa8ixer aquesta publicaci\xc3\xb3.\n_START_SECTION_\nSegona \xc3\xa8poca\n_START_PARAGRAPH_\nTrenta anys m\xc3\xa9s tard, concretament el 19 de maig de 1934, en plena Segona Rep\xc3\xbablica, es va recuperar aquest diari i va passar a editar el "Centre Catal\xc3\xa0 Republic\xc3\xa0 d\'Esquerra". En aquesta ocasi\xc3\xb3 el seu director va ser Josep Vilardell El diari constava de vuit p\xc3\xa0gines escrites totes en catal\xc3\xa0. El subt\xc3\xadtol, en aquesta ocasi\xc3\xb3, va ser el de: "quinzenal d\'Esquerres". Es van publicar 28 n\xc3\xbameros, i el seu contingut constava de: cr\xc3\xb2niques d\'esports, seccions de cinema i teatre, vida municipal, noticiari informatiu. La subscripci\xc3\xb3 costava 2,5 pessetes per semestre i per un exemplar es pagaven 20 c\xc3\xa8ntims. Finalment, el diari va tornar a desapar\xc3\xa8ixer el 18 de juliol de 1936, quan es va iniciar la Guerra Civil, despr\xc3\xa9s de rebre m\xc3\xbaltiples amenaces de sectors contraris a la seva ideologia.\n_START_SECTION_\nTercera \xc3\xa8poca\n_START_PARAGRAPH_\nSeixanta anys m\xc3\xa9s tard, concretament el 1996, Manlleu recupera la quasi centen\xc3\xa0ria cap\xc3\xa7alera "El Ter" amb el subt\xc3\xadtol "revista de la terra, la ind\xc3\xbastria i les arts". Durant els primers anys va tenir una periodicitat mensual que va passar a ser semestral l\'any 2008. El 2016 encara es mant\xc3\xa9 amb aquesta periodicitat.'